Diari Oficial de la Generalitat Valenciana


Sumari del DOGV 8259, del 22-03-2018 (2018/2756)

RESOLUCIÓ de 9 de març de 2018, del director general de Medi Natural i d'Avaluació Ambiental, complementària a la Resolució de 23 de gener de 2018, del director general de Medi Natural i d'Avaluació Ambiental, per la qual es fa pública la relació d'assentaments en muntanyes propietat de la Generalitat, en els que s'estableix la gratuïtat dels aprofitaments apícoles disponibles a partir de l'1 de setembre de 2018, per la qual s'incorporen 3 assentaments corresponents a la província d'Alacant i 1 assentament corresponent a la província de València a la relació d'assentaments de l'annex I de l'esmentada resolució.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8259

Data del DOGV
:   22-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2756


Data del document
:   09-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 9 de març de 2018, del director general de Medi Natural i d'Avaluació Ambiental, complementària a la Resolució de 23 de gener de 2018, del director general de Medi Natural i d'Avaluació Ambiental, per la qual es fa pública la relació d'assentaments en muntanyes propietat de la Generalitat, en els que s'estableix la gratuïtat dels aprofitaments apícoles disponibles a partir de l'1 de setembre de 2018, per la qual s'incorporen 3 assentaments corresponents a la província d'Alacant i 1 assentament corresponent a la província de València a la relació d'assentaments de l'annex I de l'esmentada resolució. [2018/2756]  
En la Resolució de 23 de gener de 2018, del director general de Medi Natural i d'Avaluació Ambiental, per la qual es va fer pública la relació d'assentaments en muntanyes propietat de la Generalitat, en els que s'estableix la gratuïtat dels aprofitaments apícoles disponibles a partir de l'1 de setembre de 2018, no figuren 3 assentaments de la muntanya A-1053 Urchillo del terme municipal d'Orihuela ni 1 assentament de la muntanya V-1042 Santa Ana del terme municipal de Xàtiva.  
En conseqüència, i a fi d'incloure'ls en la relació d'assentaments en muntanyes propietat de la Generalitat de les províncies d'Alacant i València, en els que s'estableix la gratuïtat dels aprofitaments apícoles disponibles a partir de l'1 de setembre de 2018, de conformitat amb el Decret 71/2011, de 10 de juny, del Consell, que estableix el procediment de concessió d'assentaments apícoles en muntanyes propietat de la Generalitat a través de convocatòries de caràcter anual, resolc:  
  
  
Article 1  
Afegir a l'annex I de la Resolució de 23 de gener de 2018, del director general de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural per la qual es fa pública la relació d'assentaments en muntanyes propietat de la Generalitat, en els que s'estableix la gratuïtat dels aprofitaments apícoles disponibles a partir de l'1 de setembre de 2018, publicada en el DOGV número 8235, de 15 de febrer de 2018, els següents assentaments:  
Article 2  
En el termini de 20 dies hàbils comptats a partir del següent al de la publicació d'aquesta resolució, els interessats en la concessió d'aquests assentaments apícoles podran presentar les seues instàncies adreçades a la direcció territorial d'Alacant (el model de la qual consta com a imprés associat al procediment de gratuïtat dels aprofitaments apícoles de muntanyes de propietat de la Generalitat en la pàgina web de la Generalitat), per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
La concessió de cada assentament, tant dels que es van relacionar en la Resolució de 23 de gener de 2018, del director general de Medi Natural i d'Avaluació Ambiental, per la qual es fa pública la relació d'assentaments en muntanyes propietat de la Generalitat, en els que s'estableix la gratuïtat dels aprofitaments apícoles disponibles a partir de l'1 de setembre de 2018, com dels 4 assentaments que s'inclouen en la present resolució, es resoldrà pel director territorial de la província corresponent, i serà objecte de publicació en el Diari Oficial de la Generalitat Valenciana i s'adjudicaran per tres anys des de l'1 de setembre de 2018 fins al 31 d'agost de 2021.  
  
Article 3  
En cas que els interessats hagen presentat sol·licituds en el termini establit amb data anterior a la de publicació de la present resolució, i vullguen optar a la concessió d'algun o alguns dels assentaments d'aquesta, hauran de tindre en compte en la seua nova sol·licitud l'article 4.3 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en muntanyes de propietat de la Generalitat, i en concret l'apartat següent: «No obstant això, el nombre total de caixes sol·licitades per apicultor en assentaments de les tres províncies no haurà de sobrepassar el respectiu cens que figure en el Registre d'Explotacions Ramaderes (REREGA) en la data de presentació de les instàncies». Per això hauran de manifestar en cas necessari en la seua nova sol·licitud, la renúncia a algun o alguns dels assentaments sol·licitats amb anterioritat a la publicació de la present resolució, a fi de complir amb el que estableix l'esmentat article 4.3 del Decret 71/2011.  
  
  
Article 4  
L'adjudicació dels aprofitaments apícoles estarà condicionada pels treballs que s'executen en el seu cas en les muntanyes públiques afectades. Els adjudicataris hauran d'assumir les instruccions de la direcció d'obra en cada cas.  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, la qual no posa fi a la via administrativa, es podrà interposar recurs d'alçada davant de la Secretaria Autonòmica de Medi Ambient i Canvi Climàtic, en el termini d'un mes, a comptar des de l'endemà de la recepció de la present notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 9 de març de 2018.- El director general de Medi Natural i d'Avaluació Ambiental: Antoni Marzo Pastor.